b"\n_START_ARTICLE_\nKells\n_START_SECTION_\nHist\xc3\xb2ria\n_START_PARAGRAPH_\nEl monestir de Kells es pensa que pot haver estat fundat voltants de l'any 804. Aquest monestir va ser fundat per monjos que van sortir del monestir de St. Colmcille a Iona, fugint de les invasions v\xc3\xadkingues. _NEWLINE_El 1152, el Concili de Kells va completar la transici\xc3\xb3 de l'Esgl\xc3\xa9sia Cat\xc3\xb2lica Romana d'Irlanda, d'una esgl\xc3\xa9sia mon\xc3\xa0stica a l'esgl\xc3\xa9sia diocesana que continua avui en dia. Kells va ser elevada al rang de di\xc3\xb2cesi pel Concili, per\xc3\xb2 m\xc3\xa9s tard va ser redu\xc3\xafda a un estatus parroquial. Al final del segle XII la totalitat de Meath estava sota els anglo-normands. Durant aquesta \xc3\xa8poca els edificis religiosos van florir. _NEWLINE_Kells va ser escenari de nombroses batalles entre anglesos, irlandesos i normands. Durant l'\xc3\xa8poca Tudor va ser usat com un lloc d'allistament per a soldats. De 1561 a 1800, Kells va tenir dos membres a la Casa dels Comuns d'Irlanda. Durant el per\xc3\xadode de la gran fam irlandesa la poblaci\xc3\xb3 de Kells va disminuir un 38% segons el r\xc3\xa8cord del cens de 1841 a 1851._NEWLINE_L'Abadia de Kells, amb la seva torre rodona, est\xc3\xa0 associada a Sant Columba i al Llibre de Kells. La torre circular i cinc grans creus c\xc3\xa8ltiques poden ser vistes encara avui. Quatre de les creus s\xc3\xb3n al pati de l'esgl\xc3\xa9sia de Sant Columba."